  Майя Бывальцева Финн-угор калыкъёслэн VIII дунневыл конгрессылэн выль ортчон дырыз тодмо луиз. Финн-угор калыкъёслэн консультативной комитетсылэн пумкылъянэзъя бадӟым ужрад 2021-тӥ арын 16-18 инвожое Тартуын ортчоз. Со сярысь, «Учреждение Фенно-Угриа» огазеяськон вылэ чӧлскыса,  ивортӥз.  Конгресс туэ 17-19 инвожое ортчыны кулэ вал, но коронавирус инфекци вӧлмонэн сэрен дырзэ выжтӥзы. Интыез азьвыл чакламез ик кылиз – Эстониысь йӧскалык музей. Озьы ик ужрадлэн ялэм темаез но ӧз воштӥськы – «Культурная среда – самосознание и язык». Финн-угор калыкъёслэн конгрессазы 23 ӵыжы-выжы калыкъёслэсь ыстэм муртъёссэс возьмало. Ужрадэ 500-лэсь трос адями пыриськоз, со пӧлын 215 делегатъёс но чакласьёс, куноос но журналистъёс. Дунневыл конгрессэз усьтонэ Финляндилэн, Венгрилэн, Россилэн но Эстонилэн азьмуртъёссы ӧтемын.  Тодэ вайытом, Удмуртиын сяме пырем Гербер шулдыръяськонэз гудырикошконлы выжтӥзы, сое выль емышъёсты данъянлы сӥзёзы.   Тегъёс: Мерлык Россия Эстония финн-угоркалыкъёс  